Benedict Franz Xaver von Baader
Store norske leksikon,Religion og filosofi,Religioner og livssyn,Kristendom,Katolisisme,Katolske teologer
Benedict Franz Xaver von Baader var en tysk katolsk teolog og filosof. Han studerte medisin og mineralogi i England (1792–1796) og München. Han var professor i teologi og filosofi i München fra 1826. Han var påvirket av mystikeren Jacob Böhme, og hadde selv betydning for blant andre Friedrich von Schelling (1775–1854) og Søren Kierkegaard (1813–1855).
Baaders mystikk la vekt på erfaringen og det ytterstmeningsfulle i sjelens møte med Gud. Han var kritisk til Den katolsk kirken, som han mente ikke tok sine samfunnsplikter alvorlig nok, og ga paven for stor makt, men på dødsleiet underkastet han seg kirkens autoritet. Sentralt i Baaders filosofi var hans menneskesyn som la vekt på mennesket som en Guds skapning. Livets mening var å gjenopprette det Adam hadde ødelagt, og underordne seg Guds normer. Viktigste verker Beiträge zur dynamischen Philosophie, 1805  Fermenta cognitionis, 1822–1825  Vorlesungen über spekulative Dogmatik, 1827–1828 Les mer i Store norske leksikon teologi katolisisme Den katolske kirke